ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind stabilirea unor măsuri cu privire la salariile de bază pentru funcționarii publici și personalul contractual din cadrul aparatului de specialitate al primarului comunei Valea Ierii

Consiliul local al comunei Valea Ierii întrunit în ședința extraordinară din data de 27 aprilie 2023,

Văzând referatul nr.2299/24.04.2023 întocmit de primarul comunei Valea Ierii precum și raportul nr.2300/24.04.2023 întocmit de secretarul general al comunei și doamna Ilea Nicoleta- consilier,

Luând cunoștință de adresa nr. 73/19.04.2023 a Sindicatului Național SCOR al Salariaților Comunelor și Orașelor din România referitoare la aplicarea Legii nr.103/2023,

Ținând cont de:

-Hotărârea Consiliului Local Valea Ierii nr.4/04.02.2019 privind stabilirea salariilor de bază pentru funcționarii publici și personalul contractual din cadrul aparatului de specialitate al primarului comunei Valea Ierii prin care au fost stabiliți coeficienții care stau la baza determinării salariilor de bază precum și hotărârile de consiliu adoptate ulterior, de stabilire a coeficienților de ierarhizare ca urmare a unor examene de promovare în grad,

-prevederile art.3, alin.(4), art.6 , art.11, alin.(1)-(4) și art.38 din Legea-cadru nr.153/2017, cu modificările și completările ulterioare;

-prevederile art.417, alin.(2), art.552, alin.(1) din O.U.G.nr.57/2019, cu modificările și completările ulterioare,

-prevederile Legii nr. 103/2023 privind aprobarea Ordonanţei de urgenţă a Guvernului nr. 115/2022 pentru completarea art. I din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative;

### -H.G.nr.4/2021 privind stabilirea salariului de bază minim garantat în plată pentru anul 2021,

Potrivit dispozițiilor art.129, alin.(2), lit.a), art.133, alin.(2), lit.a) și art.196, alin.(1), lit.a) din O.U.G.nr.57/2019, cu modificările și completările ulterioare, privind codul administrativ,

Consiliul Local al comunei Valea Ierii adoptă prezenta hotărâre:

Art.1. Începând cu data de 1.05.2023, salariile de bază pentru pentru funcționarii publici și personalul contractual din cadrul aparatului de specialitate al primarului comunei Valea Ierii se stabilesc prin înmulțirea coeficienților cu salariul minim brut pe ţară garantat în plată stabilit potrivit legii pentru anul 2021, respectiv cu suma de 2.300 lei, conform anexei 1 care face parte integrantă din prezenta hotărâre.

Art.2. Se acordă drepturile cu caracter reparatoriu, conform coeficienților de ierarhizare stabiliți de către consiliul local, cu raportare la salariul minim brut pe ţară garantat în plată stabilit potrivit legii pentru anul 2021, respectiv cu suma de 2.300 lei, pentru perioada 1.11.2022-30.04.2023, conform anexei 2 la prezenta hotărâre.

Art.3. Gestionarea sistemului de salarizare a personalului din Primăria comunei Valea Ierii se asigură de către primarul comunei Valea Ierii, care este împuternicit să actualizeze salariile în condițiile legii și în funcție de salariul minim brut pe țară garantat în plată.

Art.4. Ordonatorul de credite stabilește salariile lunare ale personalului din subordonare și va emite acte administrative individuale cu respectarea prevederilor prezentei hotărâri, în condițiile legii.

Art.5. Cu ducererea la îndeplinire a prevederilor prezentei hotărâri se încredințează secretarul comunei Valea Ierii și compartimentul financiar-contabil .

Președinte de ședință, Contrasemnează:

Vasile Pețan Secretar general al comunei,

Nelia-Crenguța Mariș

**Nr. 30 din 27.04.2023**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,,împotrivă”.Consilieri locali prezenţi: 9 din totalul de 9 consilieri locali în funcţie.*